《酒边次韵》
宋代·叶茵

天末星流小似萤，因将时事语家庭。
久晴未厌田多雨，从醉难教我独醒。
梅下有人编野史，竹间犹子课羲经。
昨年喜不为身累，闭户何求阮眼青。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。